# Κιρ Στάρμερ

| Ο Εντιμότατος Κιρ Στάρμερ Keir Starmer* ΜΚ
* ΜΣ
 |
| --- |
| Επίσημο πορτρέτο, 2024 |
| Πρωθυπουργός του Ηνωμένου Βασιλείου |
| **Εν ενεργείαΑνέλαβε καθήκοντα** 5 Ιουλίου 2024 |
| Αναπληρωτής | Άντζελα Ρέινερ (2024–2025) Ντέιβιντ Λάμι (2025-) |
| Μονάρχης | Κάρολος Γ΄ |
| Προκάτοχος | Ρίσι Σούνακ |
| Διάδοχος | Αναμένεται |
| Ηγέτης της Αντιπολίτευσης |
| **Περίοδος** 4 Απριλίου 2020 – 5 Ιουλίου 2024 |
| Πρωθυπουργός | Μπόρις Τζόνσον Λιζ Τρας Ρίσι Σούνακ |
| Αναπληρωτής | Άντζελα Ρέινερ |
| Μονάρχης | Ελισάβετ Β΄ Κάρολος Γ΄ |
| Προκάτοχος | Τζέρεμι Κόρμπιν |
| Διάδοχος | Ρίσι Σούνακ |
| Ηγέτης του Εργατικού Κόμματος |
| **Εν ενεργείαΑνέλαβε καθήκοντα** 4 Απριλίου 2020 |
| Αναπληρωτής | Άντζελα Ρέινερ |
| Προκάτοχος | Τζέρεμι Κόρμπιν |
| Μέλος της Βουλής των Κοινοτήτων του Ηνωμένου Βασιλείου |
| **Εν ενεργείαΑνέλαβε καθήκοντα** 7 Μαΐου 2015 |
| Εκλογική περιφέρεια | Χόλμπορν εντ Σαιντ Πάνκρας |
| Προκάτοχος | Φρανκ Ντόμπσον |
| Διευθυντής της Υπηρεσίας Διώξεων για την Αγγλία και την Ουαλία |
| **Περίοδος** 1 Νοεμβρίου 2008 – 1 Νοεμβρίου 2013 |
| Προκάτοχος | Κεν Μακντόναλντ |
| Διάδοχος | Άλισον Σόντερς |
| Προσωπικά στοιχεία |
| Γέννηση | 2 Σεπτεμβρίου 1962 (1962-09-02), Λονδίνο, Αγγλία, Ηνωμένο Βασίλειο |
| Εθνότητα |  Βρετανός |
| Υπηκοότητα |  Βρετανία |
| Πολιτικό κόμμα | Εργατικό Κόμμα |
| Σύζυγος | Βικτόρια Αλεξάντερ (ν. 2007) |
| Παιδιά | 2 |
| Κατοικία | Λονδίνο |
| Σπουδές | Πανεπιστήμιο του Λιντς (LLB) Πανεπιστήμιο της Οξφόρδης (BCL) |
| Επάγγελμα | * Πολιτικός
* Δικηγόρος
 |
| Βραβεύσεις | Ταξιάρχης του Τάγματος του Λουτρού (2014) King's Counsel (9  Απριλίου 2002) Time 100 (2025) |
| Υπογραφή |  |
| Ιστοσελίδα | keir-starmer |
|  Σχετικά πολυμέσα |
|

Ο **Κιρ Ρόντνεϊ Στάρμερ** (αγγλικά: Keir Rodney Starmer‎‎· Λονδίνο, 2 Σεπτεμβρίου 1962) είναι Βρετανός δικηγόρος και πολιτικός ο οποίος υπηρετεί ως Πρωθυπουργός του Ηνωμένου Βασιλείου από τον Ιούλιο του 2024 και ως Ηγέτης του Εργατικού Κόμματος από τον Απρίλιο του 2020.

Είναι μέλος της Βουλής των Κοινοτήτων του Ηνωμένου Βασιλείου, με το Εργατικό Κόμμα, για την εκλογική περιφέρεια του Χόλμπορν Εντ Σαιντ Πάνκρας, από τον Μάιο του 2015.

Ανακοίνωσε την πρόθεση του να παραιτηθεί από το αξίωμα του Πρωθυπουργού του Ηνωμένου Βασιλείου στις 22 Ιουνίου 2026.

## Βιογραφικά στοιχεία

Ο Στάρμερ γεννήθηκε τον Σεπτέμβριο του 1962 στο νότιο Λονδίνο και μεγάλωσε στο Σάρρεϋ της Αγγλίας. Προέρχεται από οικογένεια όπου στήριζει το Εργατικό Κόμμα. Αποφοίτησε από το Λύκειο "Reigate Grammar School" στο Σάρρεϋ το 1981. Επίσης, είναι κάτοχος διπλωμάτων μουσικής πάνω στο Φλάουτο, στο Πιάνο και το Βιολί, από την μουσική σχολή "Guildhall School of Music and Drama" του Λονδίνου.

Σπούδασε νομική στο Πανεπιστήμιο του Λιντς, λαμβάνοντας αριστούχος (*First Class Honours*) πτυχίο το 1985. Πραγματοποίησε μεταπτυχιακές σπουδές πάνω στο Αστικό Δίκαιο στο Πανεπιστήμιο της Οξφόρδης, και έλαβε μεταπτυχιακό δίπλωμα (*BCL*) το 1986.

Είναι εγγεγραμμένος στον δικηγορικό σύλλογο του Σίτι του Λονδίνου από το 1987. Μετά την εγγραφή του στον δικηγορικό σύλλογο, εργάστηκε αποκλειστικά ως δικηγόρος υπεράσπισης ειδικευμένος σε θέματα ανθρωπίνων δικαιωμάτων, πριν οριστεί ως Σύμβουλος της Βασίλισσας (QC) το 2002. Το 2008 έγινε Διευθυντής Δημόσιας Εισαγγελίας (DPP) και Προϊστάμενος της Βασιλικής Εισαγγελίας (CPS), θέση που διατήρησε ως το 2013. Για τον ρόλο του ως Διευθυντή Δημόσιας Εισαγγελίας, χρίστηκε Ιππότης του Τάγματος του Λουτρού (KCB) το 2014.

Εξελέγη στη Βουλή των Κοινοτήτων στις γενικές εκλογές του 2015 και ο Τζέρεμι Κόρμπιν τον όρισε ως σκιώδη Υπουργό Μετανάστευσης, θέση από την οποία ο Στάρμερ παραιτήθηκε το 2016 μαζί με πολλούς άλλους βουλευτές του Εργατικού Κόμματος σε ένδειξη διαμαρτυρίας για την ηγεσία του Κόρμπιν. Αργότερα διορίστηκε σκιώδης υπουργός αρμόδιος για την έξοδο του Ηνωμένου Βασιλείου από την Ευρωπαϊκή Ένωση. Μετά την ήττα του Εργατικού Κόμματος στις γενικές εκλογές του 2019, ο Στάρμερ εξελέγη νέος ηγέτης του Εργατικού Κόμματος στις 4 Απριλίου 2020.

Τον Μάιο του 2022, η βρετανική αστυνομία ανακοίνωσε την έναρξη έρευνας για εικαζόμενη παραβίαση των κανόνων υγειονομικού περιορισμού που ίσχυαν το 2021 στο Ηνωμένο Βασίλειο.

Ο Στάρμερ έχει χαρακτηριστεί ως κεντροαριστερός έως και κεντρώος πολιτικός. Γενικότερα είναι μετριοπαθές μέλος του Εργατικού Κόμματος.

#### Προσωπική ζωή

Είναι παντρεμένος από το 2007 με την δικηγόρο Βικτώρια Αλεξάντερ, με την οποία έχουν αποκτήσει 2 παιδιά. Αυτοπροσδιορίζεται ως άθεος. Είναι υποστηρικτής της Άρσεναλ και έχει ασχοληθεί ερασιτεχνικά στο παρελθόν με το ποδόσφαιρο. Έχει δηλώσει πως είναι χορτοφάγος.

Διαμένει στο βόρειο Λονδίνο.

## Παραπομπές

΄